שטפי נריוס

שטפי נריוס (בגרמנית: Steffi Nerius; נולדה ב-1 ביולי 1972) היא אתלטית עבר גרמנייה, סגנית אלופה אולימפית (אתונה 2004), אלופת עולם (ברלין 2009) ואלופת אירופה (גטבורג 2006) בהטלת כידון.

 ביוגרפיה 
נריוס נולדה בברגן אאוף ריגן שבגרמניה המזרחית.

באליפות אירופה עד גיל 20 שנערכה באוגוסט בסלוניקי שביוון זכתה במדליית ארד בהטלת כידון בתוצאה של 54.60 מטר.

באליפות העולם באתלטיקה 1993 שנערכה באוגוסט בשטוטגרט שבגרמניה סיימה במקום תשיעי בהטלת כידון בתוצאה של 60.26 מטר. באוגוסט 1995 בגטבורג שבשוודיה סיימה במקום 11 בהטלת כידון בתוצאה של 56.50 מטר במסגרת באליפות העולם באתלטיקה 1995. ביולי 1996 באולימפיאדת אטלנטה סיימה במקום תשיעי בהטלת כידון בתוצאה של 60.20 מטר.

באוגוסט 1998 במסגרת באליפות אירופה שהתקיימה בבודפשט שבהונגריה סיימה במקום השישי בהטלת כידון בתוצאה של 62.08 מטר.

באליפות העולם באוגוסט 1999 שנערכה בסביליה שבספרד סיימה במקום 16 בהטלת כידון בתוצאה של 58.43 מטר.

באולימפיאדת סידני שנערכה בספטמבר 2000 סיימה במקום הרביעי בהטלת כידון בתוצאה של 64.84 מטר. באליפות העולם שנערכה באוגוסט 2001 באדמונטון שבאלברטה, קנדה, סיימה במקום חמישי בהטלת כידון בתוצאה של 62.08 מטר.

באליפות אירופה שנערכה באוגוסט 2002 במינכן שבגרמניה זכתה במדליית כסף בהטלת כידון בתוצאה של 64.09 מטר, אחרי מירלה מניאני מיוון (67.47 מטר) ולפני מיקאלה אינגברג מפינלנד (63.50 מטר).

באוגוסט 2003 בפריז שבצרפת זכתה במסגרת אליפות העולם במדליית ארד בהטלת כידון בתוצאה של 62.70 מטר, אחרי מירלה מניאני (66.52 מטר) וטטיאנה שיקולנקו מרוסיה (63.28 מטר).

באולימפיאדת אתונה שנערכה באוגוסט 2004 זכתה במדליית כסף בהטלת כידון בשיא אישי חדש של 65.82 מטר, אחרי אוסליידיס מננדס מקובה (71.53 מטר) ולפני מירלה מניאני (64.29 מטר).

באוגוסט 2005 באליפות העולם שהתקיימה בהלסינקי שבפינלנד זכתה במדליית ארד בהטלת כידון בתוצאה של 65.96 מטר, אחרי אוסליידיס מננדס (71.70 מטר) ובת ארצה כריסטינה אוברגפול (70.03 מטר).

באליפות אירופה שנערכה באוגוסט 2006 בגטבורג זכתה במדליית זהב בהטלת כידון בתוצאה של 65.82 מטר, לפני בארבורה שפוטאקובה מצ'כיה (65.64 מטר) ומרסדס צ'ייה מספרד (61.98 מטר). שנה אחר כך, באוגוסט 2007 זכתה במדליית ארד בהטלת כידון בתוצאה של 64.42 מטר, אחרי בארבורה שפוטאקובה (67.07 מטר) כריסטינה אוברגפול (66.46 מטר) באליפות העולם שנערכה באוסקה שביפן.

באולימפיאדת בייג'ינג שנערכה באוגוסט 2008 סיימה במקום רביעי בהטלת כידון בתוצאה של 65.29 מטר. תחילה סיימה במקום החמישי, אך הועלתה למקום הרביעי לאחר פסילתה של זוכת מדליית הכסף המקורית מריה אבקומובה מרוסיה (70.78 מטר) בשל הרשעתה באימרוץ.

באליפות העולם שנערכה באוגוסט 2009 בברלין שבגרמניה זכתה במדליית זהב בהטלת כידון בתוצאה של 67.30 מטר, לפני בארבורה שפוטאקובה (66.42 מטר) ומוניקה סטויאן מרומניה (64.51 מטר).

 שיאים אישיים 
 הטלת כידון: 68.34 מטר (2008)

 קישורים חיצוניים 



 הערות שוליים 

קטגוריה:מטילות כידון גרמניות
קטגוריה:אתלטיות גרמניות
קטגוריה:אלופות עולם באתלטיקה
קטגוריה:אתלטיות באולימפיאדת אטלנטה (1996)
קטגוריה:אתלטיות באולימפיאדת סידני (2000)
קטגוריה:אתלטיות באולימפיאדת אתונה (2004)
קטגוריה:אתלטיות באולימפיאדת בייג'ינג (2008)
קטגוריה:זוכות מדליית כסף אולימפית מגרמניה
קטגוריה:זוכות מדליית כסף אולימפית: אתלטיקה
קטגוריה:גרמנים שנולדו ב-1972